Lidenskapelig Oscar-vinner
Årets Oscar-vinner blant fremmedspråklige filmer, er en besettende, velturnert thriller med lidenskap som drivkraft. 

Etterforskeren Esposito ser tilbake på sitt yrkesaktive liv. 
Det er en sak som har preget hans liv; en voldtekt med påfølgende drap av en ung kvinne. 
Dette skjer samtidig med hans egen gryende forelskelse i sin nye overordnede, den vakre Elisabet. 
Filmen veksler mellom tiden da drapet skjedde, 70-tallets politiske betente Argentina, og Espositos erindringer om saken rundt 25 år senere. 

Med eleganse og innlevelse turnerer regissøren de dramatiske begivenheter. 
Tilbakeblikk og nåtid flyter sammen i en fortelling med mange lag, der alt i bunn og grunn dreier seg om lidenskapens enorme styrke og vilje. 

Klangbunnen er mørk, og kombinasjonen med en florlett humoristisk touch av kjappe replikker, pirrer nysgjerrigheten ettersom fortid og nåtid vokser sammen. 

Spillet er tilsvarende fascinerende; Ricardo Darin og Soledad er en sensuell nytelse som Esposito og Elisabet, og Guillermo Francela 
